Publication: Magyar Közlöny
Issue: MK-2004-148 (Year: 2004, Number: 148)
Era: 2004-2010
Section: Melléklet a 29/2004. (X. 15.) OM rendelethez
Paragraph Index: 181

d) A „2. Kézmûipari ágazat »mester« szinten (»mester/meister/maitre«)” rész az Ausztriára vonatkozó szövegrészt követõen a következõkkel egészül ki: „Lengyelországban: – szakmai tárgyakat oktató tanár (nauczyciel praktycznej nauki zawodu) a képzés idõtartama (i) nyolc év általános iskolai képzés, öt év középiskolai szakképzés vagy a megfelelõ területen szerzett ezzel egyenértékû középiskolai képzés, amelyet egy összesen legalább százötven órából álló pedagógiai képzés, illetve munkavédelmi és munkaegészségügyi kurzus követ; továbbá azon a területen szerzett kétéves szakmai tapasztalat, amelyen az adott személy tanítani fog; vagy (ii) nyolc év általános iskolai képzés, öt év középiskolai szakképzés, valamint ezt követõen egy felsõfokú pedagógiai oktatási intézmény elvégzését tanúsító oklevél; vagy (iii) nyolc év általános iskolai képzés, két-három év alapszintû középiskolai szakképzés, az adott szakterületen mesterlevéllel igazolt legalább hároméves szakmai tapasztalat, valamint ezt követõen egy összesen legalább százötven órából álló pedagógiai képzés. Szlovákiában: – szakoktató (majster odbornej výchovy) a képzés legalább tizenkét év idõtartamú oktatást jelent, beleértve nyolc év általános iskolai képzést, egy négyéves szakképzést (teljes középiskolai szakképzés és/vagy a megfelelõ – azonos – területen szakmai képzésben való részvételt vagy szakmai tanfolyam elvégzését), összesen legalább hároméves szakmai tapasztalat igazolását azon a területen, amelyen az adott személy a teljes képzést vagy szakmai képzést elvégezte, valamint kiegészítõ pedagógiai tanulmányok teljesítését tanári képesítést nyújtó karon vagy mûszaki egyetemeken; vagy teljes középiskolai képzés és szakmai képzés a megfelelõ (azonos) szakképzés vagy szakmai kurzus keretében, legalább három év szakmai tapasztalat azon a területen, amelyen az adott személy a képzést vagy szakmai képzést elvégezte, és kiegészítõ pedagógiai tanulmányok végzése tanári képesítést nyújtó karon, illetve 2005. szeptember 1-jével bezárólag speciális pedagógiai képzés, amelyet a módszertani központok speciális oktatási intézményekben szerveznek szakoktatók számára, kiegészítõ pedagógiai tanulmányok nélkül.”

Source: https://magyarkozlony.hu/hivatalos-lapok/4ec35337d18cf24fd52625c48d9d2cc24ee384bd/dokumentumok/e72af4260db91e3f5a24d5f46aec84d5225e3475/letoltes